עדי ביטי

עדי ביטי (נולדה ב-26 במאי 2001, ד' בסיוון ה'תשס"א) היא זמרת, שחקנית, מדבבת דוגמנית ומנחה ישראלית. ביטי נולדה לליאת וקסלמן-ביטי, ולרונן ביטי. הוריה ניהלו ביחד חברה פרטית להוצאה לפועל והתגרשו בבגרותה של ביטי. ביטי גדלה בהוד השרון. מגיל ארבע וחצי הופיעה ושרה בקלטות ילדים רבות כמו "הפיג'מות", "חי, דק וצ'פצ'ולה" ו"דיג דיג דוג - שלוש, ארבע, לעבודה!", וכן הופיעה בסדרות "יובל המבולבל" (השתתפה בעונה השנייה של הסדרה המשודרת בערוץ הופ! והשתתפה ב-DVD "יובל המבולבל - המסע אל הכוכב"), "בגן של דודו" ו"הכבשה שושנה". בגיל מאוחר יותר יצאה לסבב הופעות עם "מיכל הקטנה" בהצגה ששמה "ממלכת האהבה", שם גילמה את דמותה של יולי. בשנת 2011, כשהייתה בת עשר, התמודדה ביטי בתוכנית "בית ספר למוזיקה", בערוץ 2 בזכיינית קשת. המנטור של ביטי במסגרת התוכנית היה יהורם גאון. ביטי ייצגה את ישראל באירוויזיון הילדים 2012 שנערך בהולנד כחלק מלהקת Kids.il, בשיר "Let The Music Win", שהגיע למקום השמיני מתוך 12. ב-2012 שיחקה בסדרה מבית yes "מיכל ינאי בחדר החלומות" בתור שיר. בשנת 2013 גילמה את באנה במחזמר "ספר הג'ונגל". הסינגל הראשון שלה היה "ביט הביטי", שיצא במאי 2014. הסינגל השני שלה, "חשה", יצא חודש לאחריו. ב-26 ביולי 2015 יצא השיר "משחק מחשב". בשנת 2016 יצאו השירים "רגאביטי", בו התארח הראפר ריצ'י לופ, ו"ירח מלא". בדצמבר 2016 הוציאה את השיר "אחר". ביטי דיבבה בסדרות הילדים "פט שופ", "הנרי הנורא", "החברים של מרתה", "מטורללים", "כוח פיג'יי", "העולם המופלא של גאמבול" ו"זו", ששודרו בערוץ הילדים, בערוץ לוגי ובערוץ דיסני ג'וניור, וכן מספר דמויות ב"רחוב סומסום". בין השנים 2016–2017 ביטי הנחתה בערוץ ניקלודיאון את השעשועון "צ'מפיונסניק", לצד טל מוסרי. ביולי 2017 הוציאה את הסינגל "לא מקשיב לי". במאי 2018 הוציאה את "קהירו". ב-2018 שיחקה בסדרות "ג'ינג'י" ו"בית הכלבים". במרץ 2019 הוציאה ביטי את השיר "הם אומרים לי". ביוני באותה השנה, הוציאה ביטי את השיר "כנפיים". במאי 2019 השתתפה ביטי בהפקה בינלאומית מרובת משתתפים של חברת וולט דיסני לשיר "A Whole New World" לכבוד יציאת סרט הלייב-אקשן "אלאדין". בחנוכה בשנת 2019 שיחקה ביטי במחזמר "בת הים הקטנה" לצד אילנה אביטל ובר גרוצקי. בפברואר 2020 התגייסה לצה"ל והיא שירתה בלהקה צבאית, על תקן אמנית פעילה. במאי 2020 החל שידורה של תוכנית המציאות "הישרדות VIP עונה 3" ברשת 13, בה ביטי הייתה למודחת השישית בעונה. ביוני 2020 הוציאה את השיר "לא שלך". באוקטובר 2020 הוציאה ביטי את השיר "חמסה חמסה" שעורר ביקורת עקב תכנים מיניים שהוצגו בווידאו קליפ. בעקבות תגובותיה לתקשורת ללא אישור מצה"ל, הועמדה לדין משמעתי ונגזרו עליה חמישה ימי מחבוש על תנאי. בינואר 2022 הצטלמה לסרטו של יהודה גרובייס "הסיפור שנשכח", סרט דרמה-תקופתי שצולם בפולין (לצד רפאל קליינמן, ג'וש שגיא, ישי לפידות, דין מירושניקוב ועמירן דביר). באותו חודש השתתפה בשיר "כלום" של מאור אדרי. בשנת 2023 השתתפה בעונה השלישית של תוכנית המציאות "הזמר במסכה", בתור "הדגה", העפילה לגמר והגיעה למקום השני. באותה השנה, הוציאה את השיר דיסני והוציאה ביחד עם מועדון הלימה לימה את שיר הגאווה "גריינדר" שספג ביקורות מעורבות, ולווה בווידאו קליפ. באפריל 2024 השתתפה באלבום "להרים" של סטטיק בשיר "מכשפה". השיר הגיע למקום החמישי במצעד הישראלי השבועי של מדיה פורסט. בשנת 2018 נעצר אביה, רונן ביטי, בחשד שיצר קשר עם מעריצות קטינות של בתו, והעלה הצעות מיניות. באוגוסט 2019 חתם על הסדר טיעון עם הפרקליטות שבו הודה במעשים מגונים והטרדות מיניות, והורשע על פי הודאתו. בית המשפט גזר עליו תשעה חודשי עבודות שירות. מאוחר יותר הוחמר עונשו, בוטלו עבודות השירות והוטלו עליו 20 חודשי מאסר בפועל. בהמשך קוצר עונשו לתשעה חודשים והוא שוחרר בפברואר 2022. מדיה וקבצים בנושא עדי ביטי בוויקישיתוף עדי ביטי, ברשת החברתית פייסבוק עדי ביטי, ברשת החברתית אינסטגרם עדי ביטי, ברשת החברתית טיקטוק עדי ביטי, סרטונים בערוץ היוטיוב עדי ביטי, במיזם "אישים" לתיעוד היצירה הישראלית עדי ביטי, במסד הנתונים הקולנועיים IMDb (באנגלית) עדי ביטי, באתר "אידיבי", מאגר הידע העברי לקולנוע ישראלי ועולמי עדי ביטי, באתר שירונט עדי ביטי, באתר אפל מיוזיק (באנגלית) עדי ביטי, באתר ספוטיפיי עדי ביטי, באתר MusicBrainz (באנגלית) עדי ביטי, דף שער בספרייה הלאומית מאי מורד, עדי ביטי פורצת: סינגל בכורה לזמרת הפופ בת ה-13, באתר פרוגי, 30 במאי 2014 עדי נגר, ‏פרויקט ביטי: כך הופכים נערה למותג פופ מלוטש, באתר ‏מאקו‏, 31 במאי 2014 איריס קול, כוכבת הילדים הצעירה עדי ביטי: "לגיטימי שיחשבו שההורים הם אלה שדוחפים ורוצים", רדיו ללא הפסקה, 1 ביוני 2014 עדי ביטי: "הייתי הולכת ללהקה גם עם 40 מעלות חום", באתר ‏מאקו‏, 4 בנובמבר 2015 רותי קדוש, אימפריה כלכלית קטנה בלי גינונים של כוכבת: ראיון עם עדי ביטי, באתר nrg‏, 15 בדצמבר 2016 אדם סרור‏, עדי ביטי: "נועה קירל מוכשרת, אני לא עוקבת אחריה", באתר וואלה, 15 בדצמבר 2016 רז שכניק, הבת הטובה, באתר "ידיעות אחרונות", 26 במרץ 2019 ערן סויסה, "אולי דווקא מהמקום הנמוך שבו הייתי, אנשים הצליחו להתחבר אלי יותר", באתר ישראל היום, 14 במאי 2020 לי נעים, ‏עדי ביטי תוקפת את אביה שפגע מינית במעריצות: "המשפחה מפורקת לגמרי", באתר ‏מאקו‏, 9 בדצמבר 2021 רענן בן צור, הפרקליטות דורשת 4 שנות מאסר לאביה של עדי ביטי: "היה מודע למעשיו", באתר ynet, 10 ביוני 2020 מוזיקה - בינלאומית: עדי ביטי בקליפ עולמי של דיסני, באתר פרוגי, ‏2019-05-23 יפעת הללי אברהם, ‏מהבמה לבקו"ם: עדי ביטי התגייסה לצה"ל, באתר ‏מאקו‏, 12 בפברואר 2020 כל הכוכבים בצה"ל: איפה משרתים המפורסמים הצעירים?, באתר ‏מאקו‏, 5 ביולי 2020 עדי ביטי - לא שלך, באתר ‏מאקו‏, 21 ביוני 2020 סערת הקליפ: זה העונש שקיבלה עדי ביטי מצה"ל, באתר "סרוגים", 27 באוקטובר 2020 דסק קשת 12, ‏במקום השני: עדי ביטי היא המפורסמת בתחפושת הדגה, באתר ‏מאקו‏, 18 בפברואר 2023 מדיה פורסט - המצעד הישראלי השבועי, באתר מדיה פורסט, יש לבחור בשבוע ה-21 של שנת 2024, ‏26 במאי 2024 רועי רובינשטיין ורן בוקר, החשוד במעשים מגונים: אביה של כוכבת הילדים עדי ביטי, באתר ynet, 20 במרץ 2018 רועי רובינשטיין, הסדר טיעון: אביה של עדי ביטי הורשע במעשים מגונים בנערות, באתר ynet, 7 באוגוסט 2019 אור רביד, ‏ביהמ"ש גזר 9 חודשי עבודות שירות על אביה של עדי ביטי, באתר ‏מאקו‏, 6 באוגוסט 2020 פס"ד בערעור על קולת עונשו של רונן ביטי אשר הורשע על יסוד הודאתו בביצוע עבירות מין בקטינות - פסקדין, באתר www.psakdin.co.il רועי רובינשטיין, אביה של עדי ביטי שוחרר ממעצר, ערעור הפרקליטות נדחה, באתר ynet, 15 באפריל 2018